A Tanács 1836/95/EK rendelete
(1995. július 24.)
az Amerikai Egyesült Államokból származó a közbeszerzési szerződésekhez való hozzáféréséről szóló 1461/93/EGK rendelet mellékletének kiegészítéséről
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel Ausztria, Finnország és Svédország csatlakozási okmányára és különösen annak 169. cikkére,
tekintettel a Bizottság javaslatára,
mivel az Egyesült Államoknak a Közösség ajánlattevőire vonatkozó bizonyos intézkedéseire válaszképpen az 1461/93/EGK rendelet [1] korlátozza az Amerikai Egyesült Államok ajánlattevőinek hozzáférését egyes hatóságok által odaítélt bizonyos szerződések tekintetében;
mivel Ausztria, Finnország és Svédország csatlakozási okmányát követően szükség van az említett rendelet I. mellékletében felsorolt beszerző intézmények jegyzékének kiegészítésére az új tagállamok intézményeivel;
mivel ezt a kiigazítást sem a csatlakozási okmány, sem annak mellékletei nem írják elő; mivel ezért az átdolgozásra a csatlakozási okmány 169. cikke vonatkozik, és az említett cikk (2) bekezdésében megállapított eljárást kell követnie,
ELFOGADTA EZT A RENDELETET:
1. cikk
Az 1461/93/EGK rendelet I. mellékletét ki kell egészíteni az e rendelet mellékletében felsorolt hatóságokkal.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. július 24-én.